armvectores/hy_wikipedia_2023 huggingface dataset:
Նինել Իփեքչյան

Նինել Մնացականի Իփեքչյան (հուլիսի 25, 1935(1935-07-25), Երևան, Հայկական ԽՍՀ, ԱԽՖՍՀ, ԽՍՀՄ - 1992), հայ նյարդաձևաբան։ Կենսաբանական գիտությունների դոկտոր (1996)։


== Կենսագրություն ==
Նինել Իփեքչյանը ծնվել է Երևանում։ 1959 թվականին ավարտել է Երևանի բժշկական ինստիտուտը։ 1961 թվականից աշխատում է ՀՀ ԳԱԱ Ֆիզիոլոգիայի ինստիտուտում, 1970 թվականից՝ ավագ գիտաշխատող, 1975 թվականից՝ Վեգետատիվ նյարդային համակարգի ֆիզիոլոգիայի լաբորատորիայի առաջատար գիտաշխատող։
Շուրջ 40 գիտական աշխատանքների հեղինակ է։ Աշխատանքները վերաբերում են գլխուղեղի կեղևի հուզական, կապակցական և շարժողական կենտրոնների արտատար կապերին։


== Երկեր ==
Количественные характеристики ассоциативных проекций поля 4y на подполя сенсомоторной и теменной коры мозга кошки, Морфология, научно-теоретический медицинский журнал, 2005, том 127, N 1.
Эфферентные связи теменной ассоциативной области коры мозга, Ереван, 46 стр.


=== Հրատարակություններ ===
Structural Basis of the Inhibitory Functions of the Efferent Systems of the Parietal Cortex., Ipekchyan N. M. // Neuroscience and Behavioral Physiology. 2012. V.42. № 9. Р.988-995.
Сравнительный анализ корково-таламических проекций полей 5 и 7 теменной коры., Ипекчян Н.М. // Журнал "Морфология". Санкт-Петербург. 2010. Т.137. №1. С.14-1


== Գրականություն ==
Айриян А.П. Армянские учёные-медики // Ер., 1998 - ISBN 99930-1-001-7


== Ծանոթագրություններ ==
Նավա (այլ կիրառումներ)

Նավա անունը կամ տերմինը կարող է վերաբերել հետևյալ հոդվածներին․

Նավա - գյուղ Էստոնիայի Պալամուսե շրջանի կազմում։
Նավա - գյուղ Էստոնիայի Լեիսի շրջանի կազմում։
Նավա, քաղաք Սիրիա, Դառաայի մարզում։
Նավա - գետ Ռուսաստանում, Վիգի վտակը
Կլիմովկա (գյուղ, Մելեուզովսկի շրջան)

Անվան այլ կիրառումների համար տե՛ս՝ ԿլիմովկաԿլիմովկա (ռուս.՝ Климовка, բաշկիրերեն՝ Климовка), գյուղ Ռուսաստանի Բաշկորտոստան հանրապետության Մելեուզովսկի շրջանի կազմում։
Բնակչությունը 2009 թվականին գրանցված տվյալներով կազմում էր 41 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Երջանիկ Հակոբյան

Երջանիկ Մանվելի Հակոբյան (դեկտեմբերի 19, 1988(1988-12-19), Երևան, Հայկական ԽՍՀ, ԽՍՀՄ), հայ քաղաքական գործիչ, իրավագետ, ՀՀ ԱԺ 7-րդ գումարման պատգամավոր։


== Կրթություն ==
1995-2005 թվականներին սովորել է Երևանի թիվ 171 հիմնական դպրոցում։ 2005-2009 թվականներին սովորել է Երևանի պետական համալսարանի իրավագիտության ֆակուլտետում` ստանալով բակալավրի աստիճան։ 2011-2014 թվականներին սովորել է նույն ֆակուլտետի մագիստրատուրան։
2009-2011 թվականներին ծառայել է ՀՀ Զինված Ուժերում։


== Աշխատանքային գործունեություն ==
2018 թվականի հունիսից մինչև նոյեմբեր զբաղեցրել է ՀՀ պետական եկամուտների կոմիտեի ներքին անվտանգության վարչության պետի տեղակալի, այնուհետև վարչության պետի պաշտոնը։
2018 թվականի դեկտեմբերի 9-ին կայացած Ազգային Ժողովի ընտրություններում պատգամավոր է ընտրվել «Իմ քայլը» դաշինքի համապետական ցուցակով։
Մաքսային ծառայության մայոր է։


== Ընտանիք ==
Ամուսնացած չէ։


== Ծանոթագրություններ ==
Նովոնիկոլաևսկայա (Կրասնոդարի երկրամաս)

Նովոնիկոլաևսկայա (ռուս.՝ Новониколаевская), ստանիցա Ռուսաստանի Դաշնության Կրասնոդարի երկրամասի Կալինինսկայայի շրջանի կազմում։
Բնակչությունը 2002 թվականին գրանցված տվյալներով կազմում էր 4092 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կրիմկա (այլ կիրառումներ)

Կրիմկա, կարող է վերաբերել՝

Կրիմկա - գյուղ, Ուկրաինայի Ղրիմի Ինքնավար Հանրապետության Ջանկոյի շրջանում
Կրիմկա - գյուղ, Ուկրաինայի Նիկոլաևի մարզի Պերվոմայսկի շրջանում
Պետրոս Կոնտուրաջյան

Պետրոս Ներսեսի Կոնտուրաջյան (հուլիսի 26, 1905(1905-07-26), Ուռհա, Թուրքիա - օգոստոսի 23, 1956(1956-08-23), Երևան, Հայկական ԽՍՀ, ԽՍՀՄ), հայ նկարիչ։


== Կենսագրություն ==
1915 թվականինի Մեծ եղեռնի ժամանակ կորցրել է հարազատներին, ապաստանել Հալեպի ազգային որբանոցում, սովորել Հայկազյան վարժարանում։ 1923 թվականին մեկնել է Փարիզ, մասնագիտական կրթություն ստացել Մոնպառնասի ազատ արվեստանոցներում, Ֆ. Լեժեի ստուդիայում և Փարիզի գեղարվեստի ակադեմիայում, հետևել Սորբոնի համալսարանի փիլիսոփայության և հնագիտության դասընթացներին։
1930 թվականինից մասնակցել է «Աշնան սալոնի», «Անկախների սալոնի» և «Հայ ազատ արվեստագեաներու միության» ցուցահանդեսներին։ Կոնտուրաջյանը մեծ քաղաքի անշուք անկյունների, գոյության կռիվ մղող աշխատավոր մարդկանց երգիչն է։ 1930-1940-ական թթ. ստեղծած «Գետափին», «Բանվորական թաղամաս», «Քարե կամուրջ», «Մայրը մանկան հետ», «Փարիզի շրջակայքը» (բոլորն էլ՝ Հայաստանի պետական պատկերասրահում) կտավները տոգորված են վշտի ու առանձնության տրամադրություններով։ Կոնտուրաջյանի արդիական, ռեալիստական ստեղծագործություններին բնորոշ է նյութականությունը, կառուցվածքային հստակությունը, գունային մակերեսի հագեցվածությունն ու ընդհանրացվածությունը։
1939 թվականին նկարիչը զորակոչվել է ֆրանսիական բանակ։ 1945 թվականին Պաբլո Պիկասոյի, Անրի Մատիսի և այլ ականավոր նկարիչների հետ հանդես է եկել «Ժամանակակից մեծ նկարիչները ռազմագերիների օգտին» նշանավոր ցուցահանդեսում։ 1947 թվականին Կոնտուրաջյանը ներգաղթել է հայրենիք, ստեղծել հայրենի բնության ինքնատիպ պատկերումներ, որոնցից առավել հանրահայտ են «Սևան» և «Արաբկիր» նկարաշարերը (1956, Հայաստանի պետական պատկերասրահ)։ Սկզբնական շրջանում ապրել և ստեղծագործել է Լենինականում, 1951 թվականից բնակվել է Երևանում։


== Մահը ==
Խորհրդային իշխանությունների հետ տարաձայնությունների պատճառով 1956 թվականին ինքնասպան է եղել Երևանում։


== Ստեղծագործություններ ==
Պետրոս Կոնտուրաջյանի բնանկարներն ու դիմանկարները («Բանվորական թաղամաս», «Գետափին, քաղաքային տեսարան», «Շագանակ վաճառող աղջիկը» և այլն, բոլորն էլ՝ ԺԱԹ) աչքի են ընկնում նուրբ ու թախծոտ տրամադրությամբ։

«Սևան. Ամպամած օր» (1950)
«Ծաղկաձորի շրջակայքում» (1956)
«Աղբյուրի մոտ. Բյուրական» (1956)
«Պատանու դիմանկար (Գևորգը)»


== Ցուցահանդեսներ ==
1966 թվականին Երևանում կազմակերպվել է Կոնտուրաջյանի անհատական ցուցահանդեսը։


== Գրականություն ==
Պետրոս Կոնտուրաջյան, Ե, 1966 (Կատալոգ)։


== Ծանոթագրություններ ==
ԲԻ-1 ինքնաթիռի հուշարձան

ԲԻ-1 ինքնաթիռի հուշարձան (ռուս.՝ Памятник самолёту БИ-1), հուշարձան նվիրված առաջին խորհրդային ԲԻ-1 ռեակտիվ ռմբակոծիչին։ Տեղադրվել է 1973 թվականի ապրիլին Գ. Յա. Բախչիվանջիի անվան հրապարակում, Եկատերինբուրգի Կոլցովո օդանավակայանի շենքի դիմաց։ ԲԻ-1-ը եղել է ԽՍՀՄ-ում հեղուկ հրթիռային շարժիչով առաջին ինքնաթիռը, որը հաջող թռիչք է կատարել։ Հիշատակի հուշարձանը տեղադրվել է ԲԻ-1-ի ստեղծողների (կոնստրուկտորներ՝ Ալեքսանդր Բերեզնյակ,  Ալեքսեյ Իսաև, գլխավոր ավիակոնստրուկտոր՝ Վիկտոր Բոլոխովիտինով) և հենց ինքնաթիռի պատվին, որն ըստ էության եղել է առաջին թևավոր հրթիռը, որ սավառնել է Եկատերինբուրգի վրա 1942 թվականի մայիսի 15-ին։


== Պատմություն ==
1962 թվականին որոշում կայացվեց հավերժացնել Խորհրդային Միության հերոս Գ. Յա. Բախչիվանջիի և ԲԻ-1 լեգենդար լնքնաթիռի հիշատակը։ ԲԻ-1 ինքնաթիռի հուշարձանը իրենից ներկայացնում է այդ ինքնաթիռի լիաչափ սպիտակ գույնի կոթող (այլ տարբերակով ԲԻ-2 ինքնաթիռի պահպանված օրինակը), որը խոյանում է խորհրդանշական թռիչքի և կտրուկ բարձրություն  հավաքում։ Հուշարձանի կողքին տեղադրված է ինֆորմացիոն հուշատախտակ ինքնաթիռի և փորձարկող օդաչու Գ. Յա. Բախչիվանջիի մասին։    
Նախկինում հուշարձանը տեղադրված էր հին մասնաշենքի առջև, ուղևորների և դիմավորողների համար տեսանելի և մատչելի տեղում։  Ներկայումս հուշարձանը տեղափոխվել է ավտոկայանատեղի եզրային գոտի։
1941 թվականին ներկայիս «Կոլցովո» օդանավակայանի տարածքում էր գտնվում ԽՍՀՄ ՌՕՈւ-ի ԳՀԻ-ն։ Պատերազմական պայմաններում կոնստրուկտորները շտապ ստեղծեցին նոր սերնդի կործանիչներ, որոնք ռազմաճակատային օդանավակայանից թռչելուց 5-7 րոպե հետո բարձր արագության շնորհիվ կարողանում էին հասնել հինգ կիլոմետր բարձրության և խոյահարել թշնամու ռմբակոծիչներին։ Խնդիրը թելադրված էր Մոսկվայի և Լենինգրադի օդային տարածքների ռմբակոծություններով, որի դեմ պայքարում էին շուրջօրյա օդային պարեկային  ծառայությամբ, որն էլ արդյունավետ միջոց չէր։
1942 թվականի  մայիսի 15-ին այստեղ օդ բարձրացավ առաջին խորհրդային հրթիռային ինքնաթիռը` ԲԻ-1-ը, որի փորձարկող օդաչուն էր Գ. Յա. Բախչիվանջին։ Փորձարկման թռիչքները շարունակվեցին մինչև 1943 թվականի մարտը։ 1943 թվականի մարտի 27-ին ԲԻ-2 կործանիչը հորիզոնական թռիչքի ժամանակ զարգացրեց ռեկորդային արագություն (շուրջ 800 կմ/ժ), հասավ վերելքի բարձրագույն կետին և անսպասելիորեն վայր ընկավ թռիչքի վայրից 6 կմ հեռավորության վրա, իսկ  օդաչու Բախչիվանջին զոհվեց։ Օդանավի փորձարկումները դադարեցվեցին ինչպես վթարի պատճառով, այնպես էլ Մոսկվայի և Լենինգրադի օդային տարածքների պաշտպանության խնդրի  ոչ հրատապությունից ելնելով։ ԲԻ-1 և  ԲԻ-2 ինքնաթիռների տեխնիկական մշակումներն իրենց կիրառությունը գտան առաջին խորհրդային հրթիռների արտադրության մեջ։


== Գրականություն ==
Малинин Георгий Александрович. Памятники и памятные места Саратовской области. - Приволжское книжное издательство, 1979. - 342 с.


== Ծանոթագրություններ ==


== Արտաքին հղումներ ==
Памятник самолету БИ-1
Памятник «Самолет БИ-1»
В аэропорту «Кольцово» состоялся митинг, посвященный 61 годовщине полета первого в мире самолета с реактивным двигателем и 60 годовщине со дня гибели летчика-испытателя Григория Бахчиванджи Archived 2014-09-23 at the Wayback Machine.
Памятник - Самолет БИ-1
Դերվենտա

Անվան այլ կիրառումների համար տե՛ս՝ Դերվենտա (այլ կիրառումներ)Դերվենտա (բոս․՝ Derventa, սերբ.՝ Дервента / Derventa, խորվ.՝ Derventa), քաղաք, համանուն համայնքի կենտրոն Բոսնիա և Հերցեգովինայի հյուսիսային հատվածում։


== Պատմություն ==
Երբ խոսքը Դերվենտա քաղաքի պատմության մասին է, պետք է նշել, որ հաստատված տեղեկությունները շատ քիչ են։ Թուրքական աղբյուրների տվյալները հայտնում են, որ վաղ անցյալում քաղաքի տարածքում գտնվում էր Գորնյա-Ուկրանա գյուղը, որտեղ 1600 թվականին հաշվվում էր 215 տուն։ XIX դարի վերջում քաղաքում հաշվվում էր 3200 տուն և մասնավոր տարածքներ։ Առաջին հիմնական սերբական դպրոցը բացվել է 1864 թվականին, իսկ 20 տարի անց՝ քաղաքային հիվանդանոց։ Դարի վերջում բացվեցին առաջին արդյունաբերական ձեռնարկությունները։ Քաղաքում կար ջրաղաց, կարի ֆաբրիկա, ջրմուղ, ինչպես նաև երկաթուղի, որը Բրիդից տանում էր ուղիղ Սարաևո։
XX դարում Դերվենտան դարձել է առևտրային հարուստ քաղաք, Բոսնիայի տարածքում ամենաբարգավաճող քաղաքը։ Առաջին համաշխարհային պատերազմի նախաշեմին քաղաքում բացվել է վարժարան, այնուհետև մանկավարժական և գյուղատնտեսական դպրոցներ։ Երկրորդ համաշխարհային պատերազմի տարիներին քաղաքում մահացել է մոտ հազար մարդ, շինությունների մեծ մասը ավերվել է։ 1980-ական թվականներին Դերվենտան հասել է իր զարգացման գագաթնակետին՝ լինելով Բոսնիա և Հերցեգովինայի ամենազարգացած շրջաններից մեկը։ 1991 թվականին համայնքում բնակվում էր 57 հազար բնակիչ (նրանցից 17 հազարը՝ քաղաքում)։ Զարգացած էր տեքստիլ, կաշվե, կոշիկի, սև մետաղագործության արդյունաբերություն («Ուկրինա» գործարան), գործում էին մետաղների մշակմամբ զբաղվով գործարաններ, տարվում էր խոշոր շինարարություն, զարգացած էր պոլիգրաֆիան և գյուղատնտեսությունը, բարեկարգված էին ճանապարհները։ Դերվենտա քաղաքը դարձել էր Հարավսլավիայի խոշորագույն տարածաշրջանային կենտրոններից մեկը։
1992 թվականի ապրիլին քաղաքը գրավել են խորվաթական զորքերը «Ազրա» հրոսակախմբի աջակցությամբ, որոնք Բոսնիական պատերազմի տարիներին սերբերի բացահայտ կոտորած են իրականացրել քաղաքում։ Միայն 1992 թվականի հուլիսի 7-ին Սերբիայի Հանրապետության զորքերը վերդարձրել են քաղաքը «Միջանցք» ռազմագործողության ընթացքում։ Այժմ էլ այն գտնվում է գործող Սերբիայի Հանրապետության կազմում։


== Բնակչություն ==
Քաղաքի բնակչության թիվը 2013 թվականի մարդահամարի տվյալներով կազմել է 12 680 մարդ, համայնքինը՝ 30 177 մարդ ։

Ավստրո-Հունգարիայում մարդահամարի տվյալներովՔաղաքի ազգային կազմը


== Հայտնի մարդիկ ==


== Գրականություն ==
Franjo Marić, Pregled pučanstva BiH između 1879. i 1995. godine., II. izdanje, Katehetski salezijanski centar – Zagreb, 1996.
Савезни завод за статистику и евиденцију ФНРЈ и СФРЈ, попис становништва 1948, 1953, 1961, 1971, 1981 и 1991.
Национални састав становништва - Резултати за Републику по општинама и насељеним мјестима 1991. Статистички билтен бр. 234, Издање Државног завода за статистику Републике Босне и Херцеговине, Сарајево.


== Ծանոթագրություններ ==
Բոլշոե Բորոտնո

Բոլշոե Բորոտնո (ռուս.՝ Большое Боротно), գյուղ Ռուսաստանի Նովգորոդի մարզի Օկուլովսկի շրջանի կազմում։
Բնակչությունը 2006 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ամոնի տաճարը Կառնակում

Ամոնի տաճարը Կառնակում, եգիպտական տաճար` նվիրված Ամոնին։ Կառուցվել է ճարտարապետ Ինենիի և ուրիշների (Հապուսենեբ, Պուիմրա, Մենմուտ, Մենհեպերասսենեբ, Ամենհոտեպ Կրտսեր, Իուպա) կողմից։ Շինարարությունը սկսվել է փարավոնների 12-րդ գերդաստանի օրոք և տևել է մեկ ու կես հազար տարուց ավելի (երկրորդ հազարամյակի կեսից մինչև առաջին հազարամյակի վերջը)։ Տաճարի առանձին մասերը թեև հաջորդաբար կառուցվել են առանձին փարավոնների օրոք, բայց հաջողվել է պահպանել ճարտարապետության ու մասշտաբի միասնականությունը։

Տաճարի նախնական կորիզին, որը վերակառուցվել է շատ անգամ, հետագայում ավելացվել են նոր ու նոր մասեր` պիլոններ, բակեր, հիպոստիլային դահլիճներ և այլն։


== Պատմություն ==
Կառնակի տաճարային համալիրի պատմությունը նշանակալի մասով հանդիսանում է Թեբեի պատմությունը։ Քաղաքը մինչև եգիպտական փարավոնների տասնմեկերորդ դինաստիան որևէ նշանակություն չի ունեցել, և տաճարի կառույցի մասերը անէական նշանակություն են ունեցել։ Ամենավաղ շրջանի կառույցը փոքրիկ ութանկյուն սյուն է 11-րդ դինաստիայից; Գերեզմանը նշանակել է Ամոնի տուն, որը ենթադրել է ինչ-որ կառույց, ոչ թե քանդակ կամ տաճար; Կառնակի նախկին անունը թարգմանվում է որպես «ընտրված տեղերից մեծ մասը»։ Այն իրականում վերաբերում է կենտրոնական կառույցներին և օգտագործվել է տասնմեկերորդ դինաստիայի կողմից մինչև Միջին թագավորության ժամանակաշրջանում ընդլայնվելը։


== Նկարագրություն ==
Դեպի տաճար տանող ճանապարհը նախապատրաստված է մոտ երկու կմ երկարությամբ ոչխարակերպ սֆինքսների ուղիով (հավատացյալներին աստվածավախություն և մոլեռանդություն ներշնչելու առումով)։ Տաճարի առջևում տեղադրված էին փարավոն աստվածների արձաններ, իսկ թերավարտ մնացած պիլոնի հուժկու պատի արտաքին երեսը պատված էր գծաքանդակներով։
Գաղափարական ներազդեցության այս միջոցներն ավելի զորեղանում են տաճարի ներսում։ Պիլոնի կենտրոնում գտնվող մուտքը հավատացյալին բերում էր դեպի սյունազարդ (պերիստոլային) մեծ բակը։ Կենտրոնում` առանցքի ուղղության երկու կողմերում գտնվող սյուները դիրքորոշում էին հավատացյալին դեպի տաճարի հաջորդ մասը` հիպոստիլային դահլիճը։ Տաճարի հետ միասին վերջինս իրավացիորեն եգիպտական ճարտարապետության մեծագործությունների թվին է դասվում։ Ահռելի չափերի (52×103 մ) դահլիճի ծածկը կրում էին 124 փոքր և 12 (կենտրոնում դասավորված 20,4 մ բարձրություն և 3,57 մ տրամագիծ ունեցող) մեծ սյուները, որոնց բները խստորեն ծածկված էին գծաքանդակներով։ Դահլիճը լուսավորվում էր վերևից փոքր ու մեծ տարբերությունների հետևանքով առաջացած բազիլիկ կտրվածքի շնորհիվ։


== Պատկերասրահ ==

		
		
		


== Տե'ս նաև ==
Ամոն
Կառնակ


== Ծանոթագրություններ ==
Պուտու (գյուղ, Սաառե շրջան)

Պուտու (էստ․՝ Putu), գյուղ Էստոնիայի Յիգևամաա նահանգի Սաառե շրջանում։
2011 թվականի տվյալներով գյուղում բնակվում էր 34 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մադս Միկելսեն

Մադս Միկելսենը (դան․՝ Mads Dittmann Mikkelsen, նոյեմբերի 22, 1965(1965-11-22), Կոպենհագեն, Դանիա), դանիացի դերասան է։ Իրականում եղել է գիմնաստ և պարող ու սկսել է իր դերասանական կարիերան միայն 1996 թվականին։ Նրան Դանիայում ճանաչում բերեց «Pusher» ֆիլմը, որի առաջին և երկրորդ մասերում նա հանդես եկավ որպես գլխավոր հերոս։ Ներկայումս նա հանդես է գալիս «Հանիբալ» («Hannibal») սերիալում, և մարմնավորում է բժիշկ Հանիբալ Լեկտերի կերպարը։


== Ծանոթագրություններ ==
Տաֆի Վիեխո (դեպարտամենտ)

Տաֆի Վիեխո  (իսպ.՝ Departamento de Tafi Viejo), դեպարտամենտ Արգենտինայում, Տուկուման պրովինցիայի կազմում։ Տարածքը՝ 1210 կմ2։ բնակչությունը՝ 108 հազար մարդ։ Բնակչության խտությունը՝ 89.3 մարդ/կմ2։ Վարչական կենտրոնը Տաֆի Վեխոն է։


== Աշխարհագրություն ==
Դեպարտամենտը գտնվում է Տուկուման պրովինցիայի արևելքում։ Սահմանակից է՝.

հյուսիսում՝ Տրանկաս դեպարտամենտին
արևելքում՝ Բուրույակու դեպարտամենտն
հարավ-արևելքում՝ Կրուս-Ալտա դեպարտամենտն
հարավում՝ Տուկուման, Յերբա Բուենա և Լուլես դեպարտամենտներին
արևմուտքում՝ Տաֆի դել Վալե դեպարտամենտին


== Խոժոր բնակավայրեր ==
Ալեքսան Պետրոսյան

Ալեքսան Մակարի Պետրոսյան (հունվարի 5, 1956(1956-01-05), Բամբակաշատ, Հոկտեմբերյանի շրջան, Հայկական ԽՍՀ, ԽՍՀՄ), հայ պատգամավոր և գործարար։


== Կենսագրություն ==
1977 թվականին  ավարտել է Հայկական գյուղատնտեսագիտական ինստիտուտը, որպես ճարտարագետ-տեխնոլոգ է։
1978—1991 թվականներին աշխատել է որպես ճարտարագետ-տեխնոլոգ Հոկտեմբերյանի գինու գործարանում։
1981—1995 թվականները եղել է արտադրության պետ, գործարանի տնօրեն։
1995 թվականից եղել է Էջմիածնի շրջանի Լենուղի գյուղի «ՄԱՓ» ՓԲԸ գործադիր տնօրեն և խորհրդի նախագահ։
2003 թվականի մայիսի 23 «Օրինաց երկիր» կուսակցության կողմից ընտրվել է խորհրդարանի պատգամավոր։
2006 թվականից եղել է Ազգային ժողովի ֆինանսավարկային, բյուջետային և տնտեսական հարցերի մշտական հանձնաժողովի անդամ։Անկուսակցական է։
Ամուսնացած է, ունի երեք երեխա։


== Պարգևներ ==
Արժանացել է Ռուսաստանի Դաշնության նախագահի կողմից շնորհակալագրի՝ (2015 թվական, փետրվարի 12) ռուս-հայկական համագործակցության զարգացման և երկկողմ միջխորհրդարանական կապերի ամրապնդմանը մեծ ներդրում կատարելու համար։


== Ծանոթագրություններ ==


== Արտաքին հղումներ ==
Պետրոսյան Ալեքսան Մակարի(չաշխատող հղում)
Алексан Макарович Петросян
Մարին Գետալդիչ

Մարին Գետալդիչ (խորվ.՝ Marin Getaldić, հոկտեմբերի 2, 1568, Դուբրովնիկ, Republic of Ragusa - ապրիլի 11, 1626(1626-04-11), Դուբրովնիկ, Republic of Ragusa), խորվաթ մաթեմատիկոս և ֆիզիկոս։


== Կենսագրություն ==
Եղել է հայտնի ընտանիքում վեց երեխաներից մեկը։ Նախնական կրթությունը ստացել է հայրենի քաղաքում։ 1588 թվականին նա դառնում է Դուբրովնիցկի Հանրապետության Մեծ խորհրդի անդամ։ 1595 թվականին ընկերոջ հետ մեկնում է Լոնդոն, 1597-1599 թվականներին գտնվում է Անտվերպենում, որտեղ սովորում է ֆրանսիացի մաթեմատիկոս Միշել Կուանիեի մոտ և առաջին քայլերն է կատարում գիտական հետազոտություններում։ Դրանից հետո նա ուղևորվում Է Ֆրանսիա, որտեղ Փարիզում հանդիպում է Ֆրանսուա Վիետին, ինչը մեծապես ազդել է նրա հետագա մաթեմատիկական հետազոտությունների վրա։ Իտալիայում Գետալդիչը ծանոթանում է Գալիլեո Գալիլեյի, Քրիստոֆոր Կլավիեի և Քրիստոֆ Գրյումբերգերի հետ, այնտեղ առաջին անգամ հրատարակում է իր գիտական աշխատանքները։ 1603 թվականին վերադարձել է Դուբրովնիկ, որտեղ ուսումնասիրել է օպտիկան և փորձեր անցկացրել Բեթ քարանձավում պարաբոլիկ հայելիների հետ։ 1606 թվականին եղել է սուլթանին Ստամբուլ հարգանքի տուրք մատուցած երկու էմիսարներից մեկը։


== Աշխատանքներ ==

Գյոթալդիչը որոշել է նաև Ստամբուլի և Դուբրովնիկի չափերը։ Նա նաև սահմանել է երկրի ծավալը՝ առանց աստղագիտական չափումների օգնության՝ օգտագործելով բնօրինակ գեոդեզիական մեթոդաբանությունը, որն առավել ճշգրիտ է այդ ժամանակի համար մատչելի և նկարագրված է իր հետմահու «De resolutione et compositione mathematica» («Անալիտիկ և սինթետիկ մաթեմատիկայի մասին», 1630) աշխատանքում:Նրա առաջին «Promotus Archimedis seu de variis corporum generibus gravitate et magnitudine comparatis» հրապարակումը (1630) սահմանում է տարբեր մարմինների համար քաշի և ծավալի հարաբերությունը։ «Nonnullae propositiones de parabola» («Պարաբոլի մասին մի քանի նշումներ», 1603) աշխատանքը իր փորձերի հետ միասին ապացուցում է, որ պարաբոլիկ հայելիների նախագծման համար հարմար են ցանկացած պարաբոլաներ, այլ ոչ թե միայն նրանք, որոնք ձեռք են բերվում ուղղակի շրջանաձև կոնի հատվածներով։ «Supplementum Apollonii Galli seu exsuscitata Apollonii Pergaei Tactionum geometriae pars reliqua» (1607) գրքով Գետալդիչը լրացնում է Վիետի «Շոշոփումը», Ապոլլոնիոս Պերգացու երկերը վերակառուցելու փորձը։ «Variorum problematum Collectio» (1607) աշխատությունը պարունակում է 42 մաթեմատիկական խնդիրների լուծումներ։ Գետալդիչի աշխատանքները մեծ ազդեցություն են ունեցել հանրահաշվի՝ երկրաչափություն թափանցելու վրա, որն արդյունքում հանգեցրել է անալիտիկ երկրաչափության առաջացմանը։
1968 թվականին Զագրեբում հրատարակվել է Գետալդիչի աշխատանքների ամբողջական հավաքածուն՝ «Opera omnia» վերնագրով։


== Ծանոթագրություններ ==
Մուչկապսկի շրջան

Մուչկապսկի շրջան (ռուս.՝ Мучкапский район), մունիցիպալ շրջան Ռուսաստանի Դաշնության Տամբովի մարզում։
Ստեղծվել է 1928 թվականին։ Վարչական կենտրոնը՝ Մուչկապսկի։


== Աշխարհագրություն ==
Շրջանի տարածքի մակերեսը կազմում է 1180 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 15177 մարդ։ Բնակչության խտությունը կազմում էր 12,86 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Նիգվզարա

Նիգվզարա (վրաց.՝ ნიგვზარა), գյուղ Վրաստանում։ Գտնվում է Իմերեթի մարզի Սաչխերեի շրջան‎‎ում։


== Դիրք ==
Գյուղը գտնվում է ծովի մակարդակից 940 մետր բարձրության վրա։ Շրջկենտրոն Սաչխերեից հեռու է 21 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 592 մարդ։


== Ծանոթագրություններ ==
Եդդիդարալար

Եդդիդարալար, լեռնանցք և լեռնաճյուղ Հայկական լեռնաշխարհում, Անտիպոնտական լեռնաշղթայում, Երզնկա-Սեբաստիա ճանապարհին։ Կամախ քաղաքից մոտ 33 կմ հյուսիս։


== Ծանոթագրություններ ==
Ռաչին (գյուղ, Գորոխովի շրջան)

Ռաչին (ուկրաիներեն՝ Рачин), գյուղ Ուկրաինայի Վոլինի մարզի Գորոխովի շրջանում։ Հիմնադրվել է 1629 թվականին։
2001 թվականի տվյալներով Ռաչին գյուղում բնակվում էր 386 մարդ։ Բնակավայրը զբաղեցնում է 14717 կմ² տարածք։ Բնակչության խտությունը կազմում էր 26,23 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արևելյան Նարբոննա (կանտոն)

Արևելյան Նարբոննա (ֆր.՝ Narbonne-Est), Ֆրանսիայի կանտոն է, գտնվում է Լանգըդոկ-Ռուսիլյոն շրջանում։ Օդ դեպարտամենտի կանտոնն է։ Մտնում է Նարբոնա օկրուգի մեջ։ Համաձայն 2006 թվականի մարդահամարի կանտոնի բնակչությունը 18437 մարդ էր։Կանտոնի համարը 1124 է։ Կանտոնում կա 1 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Պակիստանցիները Մեծ Բրիտանիայում

Պակիստանցիները Մեծ Բրիտանիայում (անգլ.՝ British Pakistanis), էթնիկ խումբ Մեծ Բրիտանիայում, ովքեր ունեն պակիստանյան ծագումնաբանություն։ Նրանց մեծ մասը Փենջաբ և Քաշմիր նահանգներից են։ Նրանք կազմում են երկրի ասիացի բնակչության, եծ մասը։
2011 թվականի մարդահամարի տվյալներով 1 173 892 մարդ իրեն համարում է պակիստանցի, որը կազմում է Մեծ Բրիտանիայի բնակչության 1.8 %-ը։ Պակիստանյան համայնքի 94%-ը բնակվում է Անգլիայում։ Բրիտանաբնակ պակիստանցիների 55%-ը ծնվել է Մեծ Բրիտանիայում, 36, 9%-ը՝ Պակիստանում, իսկ 3.5%-ը՝ Ասիայի այլ երկրներում։ Մեծ Բրիտանիայում են բնակվում Եվրոպայի պակիստանցիների կեսից ավելին։


== Տարածումը և էթնիկ խմբերը ==
Մեծ Բրիտանիայում պակիստանցիների ամենամեծ էթնիկ խումբը կազմում են քաշմիրցիները, որոնք հիմնականում բնակվում են Բիրմինգհեմում, Բրեդֆորդում և Օլդեմում։ Երկրի հարավում ապրում են ինչպես քաշմիրցիներ, այնպես էլ փենջաբցիներ։ Վերջիններս հիմնականում բնակվում են Լութոնում և Սլաուում։ Երկրում բնակվում են նաև քիչ քանակությամբ փուշթուներ։
2001 թվականի մարդահամարի տվյալներով Մեծ Լոնդոնում բնակվում էին 142 749 պակիստանցիներ։ Բիրմինգհեմում բնակվում են 113 000 պակիստանցիներ, որոնք 2007 թվականի տվյալներով կազմել են քաղաքի բնակչության 11.2%-ը։ Բիրմինգհեմում մեծաքանակ են նաև բենգալական, պարսկական, փուշթուական համայնքները։
Բրեդֆորդում 2007 թվականի մարդահամարի տվյալներով բնակվում է 80 000 պակիստանցիներ, որը կազմում է քաղաքի բնակչության 16.1 %-ը։ Նրանց մեծ մասը սերում է Քաշմիրի Միրպուր շրջանից։ 2001 թվականին քաղաքում տեղի են ունեցել խոշոր բախումներ քաղաքի եվրոպացի բնակչության և պակիստանյան համայնքի միջև, որին մասնակից է եղել շուրջ 1000 մարդ։ 297 մարդ ձերբակալվել է, իսկ 200-ը՝ ազատազրկման դատապարտվել։ Շուրջ 20 000 պակիստանցիներ բնակվում են Գլազգոյում։


== Կրոն, լեզու և մշակույթ ==
Մեծ Բրիտանիայի պակիստանցիների մեծ մասը սուննի մուսուլմաններ են (92, 1 %): Պակիստանցիները կազմում են Անգլիայի մուսուլման բնակչության 42.7 %-ը։ Բացի այդ, Անգլիայում և Ուելսում բնակվում են, մոտավորապես, 8000 քրիստոնյա պակիստանցիներ և մի քանի հարյուր հնդուիստ պակիստանցիներ։
Մեծ Բրիտանիայում ծնված պակիստանցիների մեծ մասի մայրենի լեզուն անգլերենն է։ Ներգաղթյալների մոտ տարածված է փանջաբիի տարբեր բարբառներ, ուրդու, քաշմիրի, փուշթու լեզուները։
Պակիստանյան սփյուռքը հատկապես տոնում է Պակիստանի անկախության տոնը՝ օգոստոսի 14-ին և իսլամական մի շարք տոներ, հատկապես Իդ ալ Ադհան և Իդ ալ Ֆիտրը։


== Պակիստանյան ծագմամբ հայտնի բրիտանացիներ ==
Սադիկ Խան — Լոնդոնի քաղաքապետ (2016 թվականից)
Ռիզ Ահմեդ- դերասան, երգիչ
Զեյն Մալիկ- երգիչ
Սաջիդ Ջավիդ — Մեծ Բրիտանիայի համայնքների և տեղական ինքնակառավարման հարցերով նախարար (2014 թվականից)
Խանիֆ Կուրեյշի
Ամիր Խան
Սելմա Յակուբ


== Տես նաև ==
Հայերը Մեծ Բրիտանիայում


== Արտաքին հղումներ ==
An outline of the immigration pattern of the Pakistani community in Britain Archived 2007-03-12 at the Wayback Machine.
Մեդիսովկա (գյուղ, Տեոֆիպոլի շրջան)

Մեդիսովկա (ուկրաիներեն՝ Медисівка), գյուղ Ուկրաինայի Խմելնիցկիի մարզի Տեոֆիպոլի շրջանում։
2001 թվականի տվյալներով Մեդիսովկա գյուղում բնակվում էր 312 մարդ։ Բնակավայրը զբաղեցնում է 0,95 կմ² տարածք։ Բնակչության խտությունը կազմում էր 328,42 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մարին (այլ կիրառումներ)

Մարին, կարող է վերաբերել՝

Մարին - գյուղ Արևմտյան Հայաստանում, Դիարբեքիրի վիլայեթի Մարդինի գավառում
Մարին - քաղաք և համայնք Իսպանիայում
Բելգիայի տնտեսություն

Բելգիան արդյունաբերական բարձր զարգազման մակարդակ ունեցող երկիր է։ Արդյունաբերական արտադրանքի շուրջ 40 %-ը արտահանվում է։ Զարգացած է նաև տնտեսությունը։ Երկրի արտադրական ամենահին ճյուղը տեքսիլ արտադրությունն է, որի 3/4 մասը կենտրոնացված է Ֆլանդրիայում։ Հայնտի է գորգերի և սինթետիկ գորգանման ծածկոցների արտադրությամբ։ Բելգիան հայտնի է որպես սև և գունավոր մետաղների արտահանության համաշխարհային առաջատար, հանդիսանում է Եվրոպայի քարածխի գլխավոր մատակարարներից մեկը։
Արդյունաբերությանը բնորոշ է տեխնիկական բարձր մակարդակը, որակյալ բանվորական ուժը և միաժամանակ հումքային բազայի պակասությունը։ Արդյունաբերության հին ճյուղերը դեռևս պահպանում են իրենց առաջնային նշանակությունը։


== Աղբյուրներ ==
Աշխարհի շուրջ գրքույկ, Թիվ 9, «ՀԱՇ ԸՆԴ ՀԱՇ ՓՐԻՆԹ», էջ 14-15
Ջեզիրեի գավառակ

Ջեզիրե, գավառակ Արևմտյան Հայաստանում, Դիարբեքիրի վիլայեթում` Մարդինի գավառում։
Տարածքը վերագրվում է նաև Հայոց Միջագետքի Եդեսիայի գավառին։ Իր տարածքով համապատասխանում է Կորճեք աշխարհի Ներքին Կոդրիք գավառին։


== Պատմություն ==
1829 թ.-ին Ջեզիրեն քրդական ինքնավար շրջանում էր գտնվում։ Ըստ թուրքական աղբյուրների 1915 թ.-ի Մեծ եղեռնի ժամանակ այստեղից բռնագաղթեցվել է 1049 հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Քրեական գործի հարուցման փուլ

Քրեական գործի հարուցման փուլ, քրեական դատավարության ընդհանուր խնդիրների լուծում, որոնք ամրագրված են ՀՀ քրեական դատավարության օրենսգրքի 2-րդ հոդվածում։ Քրեական գործի հարուցման փուլի նշանակությունն այն է, որ հետաքննության մարմինը, քննիչը և դատախազը պարտավոր են իրենց իրավասության սահմաններում քրեական գործ հարուցել հանցագործության հատկանիշներ հայտնաբերելու յուրաքանչյուր դեպքում, ձեռնարկել օրենքով նախատեսված բոլոր միջոցառումները հանցագործությունները և հանցագործին բացահայտելու համար, իսկ քրեական գործի վարույթը բացառող հանգամանքների առկայության դեպքում որոշում կայացնել քրեական գործի հարուցումը մերժելու մասին։
Քրեական գործի հարուցման փուլը ներառում է՝ 

հարուցման նախապատրաստում,
բուն հարուցում։


== Քրեական գործի հարուցման նախապատրաստում ==
Համաձայն ՀՀ քրեական դատավարության օրենսգրքի 180-րդ հոդվածի՝ Հանցագործությունների մասին հաղորդումները պետք է քննարկվեն և լուծվեն անհապաղ, իսկ գործ հարուցելու առիթի օրինականությունը և հիմքերի բավարար լինելն ստուգելու անհրաժեշտության դեպքում՝ դրանց ստացման պահից 10 օրվա ընթացքում։ Այդ ընթացքում կարող են պահանջվել լրացուցիչ փաստաթղթեր, բացատրություններ, այլ նյութեր, կատարվել դեպքի վայրի զննություն, հանցագործություն կատարելու կասկածանքի բավարար հիմքերի առկայության դեպքում կարող են բերման և անձնական խուզարկության ենթարկվել անձինք, հետազոտման համար վերցվել նմուշներ, նշանակվել փորձաքննություն։ Քրեական գործի հարուցման նախապատրաստման ընթացքում կարող են կատարվել Նաև օպերատիվ-հետախուզական միջոցառումներ և եթե այդպիսիք կատարվել են սահմանված կարգով, ապա ձեռք բերված տվյալները կարող են դիտվել որպես ապացույցներ։


== Քրեական գործի հարուցում ==
Վերը նշված միջոցառումներից հետո ընդունվում է պատճառաբանված որոշում քրեական գործ հարուցելու կամ հարուցումը մերժելու մասին։
Այսպիսով՝ քրեական գործի հարուցումը համարվում է անհրաժեշտ պայման, որպեսզի կարողանան քրեական պատասխանատվության ենթարկել հանցագործություն կատարած անձին։ Քրեական գործի հարուցումը իրավական հիմք է հանդիսանում, որպեսզի կատարվեն օրենքով նախատեսված քննչական գործողությունները և կիրառվեն դատավարական հարկադրանքի միջոցները։
Ինչպես քրեական գործի անհիմն հարուցումը, այնպես էլ անհիմն մերժումը դիտվում են որպես օրինականության կոպիտ խախտումներ։
Քրեական գործի հարուցումից պետք է տարբերել քրեական հետապնդում հասկացությունը։ Քրեական գործը հարուցվում է փաստի առթիվ, այն դատավարության փուլ է, իսկ ահա քրեական հետապնդումը իրականացվում է անձի նկատմամբ. այն դատավարական մեղադրական գործառույթ է։ Քրեական հետապնդումը սկսվում է այն ժամանակ, երբ ունենում ենք կասկածյալի կամ մեղադրյալի ֆիգուրա։
Լավլանե

Անվան այլ կիրառումների համար տե՛ս՝ Լավլանե (այլ կիրառումներ)Լավլանե (ֆր.՝ Lavelanet), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Լավլանե կանտոնի կազմի մեջ։ Հանդիսանում է Ֆուա շրջանը։
Համայնքի INSEE կոդ՝ 09160։


== Բնակչություն ==
Համայնքի բնակչությունը 2008 թվականին կազմում էր 6747 մարդ։


== Տնտեսություն ==
2007 թվականի տվյալներով 3916 աշխատունակ տարիքի մարդկանցից (15-64 տարեկան) 2574-ը տնտեսապես ակտիվ էին, 1342-ը անգործունակ (ակտիվության ցուցանիշը 65,7 %, 1999 թվականին եղել է՝ 64,5 %)։ 2574 աշխատունակ բնակիչներից 1954-ը աշխատում էին (1090 տղամարդ և 864 կին), անաշխատանք էին 620-ը (280 տղամարդ և 340 կին)։ 1342 անգործունակ մարդկանցից 386-ը աշակերտներ կամ ուսանողներ են, 383-ը թոշակառու, 573-ը անաշխատունակ էին այլ պատճառներով։


== Պատկերասրահ ==

		
		
		


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Լավլանե» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-1-17 
«Լավլանե» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-24
(9429) Պորեց

(9429) Պորեց (անգլ.՝ Porec), աստերոիդ աստերոիդների հիմնական գոտում։ Հայտնաբերվել է 1996 թվականի մարտի 14-ին Վիշնյանի աստղադիտարանում։
Միջին հեռավորությունը Արեգակից կազմում է 3,026583 ա. մ., առավելագույնը մոտենում է 2,7883 ա. մ. հեռավորության վրա և հեռանում 3,2649 ա. մ.։ Արեգակի շուրջ մեկ ամբողջական պտույտ է կատարում 1923,21 երկրային օրվա ընթացքում, իր ուղեծրով շարժվելով միջինում 0,187187 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9429) Պորեց աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վյաչեսլավ Կարպինսկի

Անվան այլ կիրառումների համար տե՛ս՝ Կարպինսկի (այլ կիրառումներ)Վյաչեսլավ Ալեքսեևիչ Կարպինսկի (ռուս.՝ Вячеслав Алексеевич Карпинский, հունվարի 16, 1880(1880-01-16), Պենզա, Ռուսական կայսրություն - մարտի 20, 1965(1965-03-20), Մոսկվա, ԽՍՀՄ), Ռուսաստանում հեղափոխական շարժման գործիչ, հրապարակախոս, տնտեսագիտական գիտությունների դոկտոր, սոցիալիստական աշխատանքի հերոս (1962), ԽՄԿԿ անդամ (1898)։ Խարկովում «Բանվոր դասակարգի ազատագրության պայքարի միության» (1902 թվականի վերջին) հիմնադիրներից։ 
1904 թվականին տարագրվել է։ Ժնևում, Վլադիմիր Լենինի ղեկավարությամբ, աշխատել է «Վպերյոդ» («Вперёд») և «Պրոլետարի» («Пролетарий») թերթերում, աշխատակցել «Պրավդա»-ին։ Հոկտեմբերյան հեղափոխությունից հետո եղել է համառուսաստանյան ԿԳԿ ագիտհրահանգչական բաժնի վարիչ, 1918-1927 թվականներին՝ «Պրավդա» թերթի, այլ թերթերի և ամսագրերի խմբագրական կոլեկտիվների անդամ, «Բեդնոտա» («Беднота») թերթի խմբագիր։ 1937 թվականից անցել է գիտական և պրոպագանդիստական աշխատանքի։ Վլադիմիր Լենինի, ԽՄԿԿ պատմության և Խորհրդային Միության մասին գրքերի հեղինակ է, պարգևատրվել է Լենինի երեք շքանշանով։


== Ծանոթագրություններ ==
Յաղբասան (այլ կիրառումներ)

Յաղբասան, կարող է վերաբերել՝

Յաղբասան - գյուղ Օսմանյան կայսրությունում, Տրապիզոնի վիլայեթի Ունիեի գավառում
Յաղբասան - գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում
Յաղբասան - գյուղ Արևելյան Հայաստանում, Կարսի մարզում
Յաղբասան - գյուղ Արևմտյան Հայաստանում, Սեբաստիայի վիլայեթի Սեբաստիայի գավառում
Լետիսիա Սաբատելլա

Լետիսիա Սաբատելլա (պորտ.՝ Letícia Sabatella, մարտի 8, 1972(1972-03-08), Բելու Օրիզոնտի, Բրազիլիա), իտալական ծագմամբ բրազիլացի դերասանուհի և երգչուհի։


== Կենսագրություն ==
Նա 21 տարեկանում ընդհատեց իր ուսումը և որոշեց զբաղվել հեռուստատեսությամբ։ Նրա առաջին քայլը հեռուստատեսությամբ եղել է Ժորժի Ամանդուի «Թերեզա Բատիստա» ֆիլմում, որտեղ խաղացել է գլխավոր դերը, սակայն այն նրան հաջողություն չի բերել, բայց հնարավորություն տվեց խաղալ այլ դերեր։ Հաջորդ տարի նա՝ իր գեղեցիկ արտաքինի շնորհիվ ստանում է անառակի դեր մի սերիալում։ Ֆիլմի նկարահանումների ժամանակ նա սիրահարվում է իր խաղընկեր Անժել Անտոնիոյին և ամուսնանում է նրա հետ, 2001 թվականին՝ «Կլոն» սերիալում նկարահանվելուց հետո, դերասանուհին արժանանում է հարազատների, մտերիմների քննադատությանը. 2003 թվականին ամուսնալուծվում է՝ միայնակ ստանձնելով որդու խնամքը։ Սակայն դա պատճառ չի հանդիսանում ընկճվելու ու կարիերային վերջ դնելու համար, հակառակը, դերասանուհին շարունակում է նկարահանվել արդեն 2008 թվականին՝ հանդես գալով Հնդկաստանի ճանապարհներ (հեռուստասերիալ) սերիալում։ Առ այսօր նկարահանվել է շուրջ 40 ֆիլմերում։ 1993 թվականին ժամանակից շուտ ծնվում է նրա առաջնեկը՝ Կլարան։ Շուրջ 3 ամիս աղջկան պահում են հիվանդանոցում։ 2001 թվականին Կլոն հեռուստասերիալի Լատիֆայի դերը նրան բերում է մեծ համբավ և քննադատություններ։ 2003 թվականին նա բաժանվում է ամուսնուց։
Լետիսիան ուտում է բացառապես բանջարեղեն։ 1998 թվականին նկարահանվել է Բաբելոնի աշտարակը (սերիալ)ում։ 2016 թվականին Ազատություն, Ազատություն սերիալում մարմնավորել է երկրորդական դեր։


== Ծանոթագրություններ ==


== Արտաքին հղումներ ==
Լետիսիա Սաբատելլան Dramaturgia Brasileira կայքում Archived 2010-08-20 at the Wayback Machine.
Լետիսիա Սաբատելլային նվիրված բլոգ
Fieber

Fieber (հայերեն՝ «Տենդ»), գերմանական Oomph! խմբի երգն է իրենց վեցերորդ Plastik ալբոմից։ Խմբի թվով տասներորդ սինգլն է, թողարկվել 1999 թ. նոյեմբերի 29-ին Virgin Schallplatten լեյբլի կողմից։ Երգը կատարվում է հայտնի փանկ-երգչուհի Նինա Հագենի հետ համատեղ։ նկարահանվել է տեսահոլովակ ռեժիսոր Վոլֆ Գրեզենցի կողմից։


== Երգացանկ ==
Fieber (Single version)
Fieber (Remixed by Oliver Belte)
Fieber (Remixed by Oomph!)
Fieber (Remixed by Steve Naghavi)
Unsere Rettung (live)
Gekreuzigt (live)


== Ծանոթագրություններ ==
Հարավային Ստորին Կալիֆոռնիա

Հարավային Ստորին Կալիֆոռնիա (իսպ.՝ Baja California Sur), Մեքսիկայի 31 նահանգներից մեկը։ Հյուսիսում սահմանակցում է Ստորին Կալիֆոռնիա նահանգի հետ։
Ըստ 2010 թվականի տվյալների, նահանգի բնակչությունը կազմում է 637 026 մարդ։ Սա Մեքսիկայի ամենաթույլ բնակեցված նահանգն է։ Տարածքը կազմում է 73 677 կմ², իսկ բնակչության միջին խտությունը՝ 8,65 մարդ/կմ²։


== Վարչական բաժանում ==


== Արտաքին հղումներ ==

www.AllAboutBaja.com Լրացուցիչ ընթերցանություն Հարավային Ստորին Կաիֆոռնիա նահանգի մասին
Հարավային Կալիֆոռնիայի անվան այլ ձևեր
Միջազգային ասոցացիան նահանգի մասին
Հարավային Ներքին Կալիֆեռնիայի կառավարություն
Մեքսիկայի նահանգների հանրագիտարանից Archived 2005-04-04 at the Wayback Machine.
Հրանտ Ավագյան (նկարիչ)

Անվան այլ կիրառումների համար տե՛ս՝ Հրանտ Ավագյան (այլ կիրառումներ)
Վիքիպեդիայում կան հոդվածներ  Ավագյան ազգանունով այլ մարդկանց մասին:Հրանտ Միհրանի Ավագյան (մարտի 29, 1900(1900-03-29), Հալեպ, Օսմանյան կայսրություն - 1990), հայ նկարիչ, ռեստավրատոր։


== Կենսագրություն ==
Ծնվել է մարտի 29-ին, Հալեպում (Սիրիա)։ Ուսումը ստացել է Հալեպի Ներսեսյան վարժարանում և գերմանական լիցեյում։ 1920-ին տեղափոխվել է Ռումինիայում, մշտական բնակություն հաստատել Բուխարեստում։ Ավագյանը աշակերտել է ռումինական հայտնի նկարիչ, ակադեմիկոս Ժ. Ա. Ստերիաղիին։ Հեղինակ է հիմնականում փոքրադիր բնանկարների, նատյուրմորտների, դիմանկարների, որոնք կատարված են նուրբ զգացողությամբ և անմիջականությամբ։ Շուրջ 40 տարի զբաղվել է ռումինական հին նկարների նորոգման աշխատանքով։ Այցելել է Սովետական Հայաստան, նկարել հայրենի բնությունն ու հուշարձանները, տվել 2 անհատական ցուցահանդես։ Աշխատանքներից երկուսը՝ «Աշնանային բնանկար» և «Առագաստանավը ափին» նվիրել է Հայաստանի պետական պատկերասրահին։


== Ծանոթագրություններ ==
Զարագատ

Զարագատ (ռուս.՝ Зарагат, բաշկիրերեն՝ Зәрәғәт), գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լեսովոե (գյուղ, Միրգորոդի շրջան)

Անվան այլ կիրառումների համար տե՛ս՝ ԼեսովոեԼեսովոե (ուկրաիներեն՝ Лісове), գյուղ Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Լեսովոե գյուղում բնակվում էր 3 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կորվինո Սան Կվիրիկո

Կորվինո Սան Կվիրիկո (իտալերեն՝ Corvino San Quirico), կոմունա Իտալիայի Լոմբարդիա մարզի Պավիա գավառում։
Բնակչությունը կազմում է 1092 մարդ (2008 թվական)։ Խտությունը կազմում է 273 մարդ/կմ²։ Տարածքը 4 կմ² է։ Փոստային ինդեքս՝ 27050։ Հեռախոսային կոդ՝ 0383։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0383 876121
Էլեկտրոնային փոստ՝ comunedicorvino@libero.it
Պաշտոնական կայք՝ http://www.comune.corvino-san-quirico.pv.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մակեդոնիայի և Թրակիայի բանահյուսական և ազգագրական թանգարան

Մակեդոնիայի և Թրակիայի բանահյուսական և էթնոլոգիական թանգարան (անգլ.՝ Λαογραφικό και Εθνολογικό Μουσείο Μακεδονίας-Θράκης), թանգարան Հունաստանի Կենտրոնական Մակեդոնիա պերֆերիայի Սալոնիկ քաղաքում։


== Թանգարան ==
Թանգարանը հիմնադրվել է 1973 թվականին Մակեդոնիայի կրթության ասոցիացիայի կողմից և տեղակայված է եղել «Հին գավառական տուն» անվամբ շենքում։ Շենքը, որը զբաղեցնում է ծովի ափին գտնվող 5 հեկտար տարածք, 1906 թվականին կառուցել է հրեա ճարտարապետ Էլի Մոդիանոն։ Թանգարանը տեղակայված է չորս մակարդակի վրա՝ կիսանկուղային հարկ, երկու հարկեր և ձեղնահարկ։ Ճարտարապետականորեն այն էկլեկտիկ շինություն է, որի վրա մեծապես ազդել է մոդեռնը։ Հատկապես տպավորիչ է դեպի ծով նայող սյունազարդ պատշգամբը։
Թանգարանը հավաքում և հետազոտում է Մակեդոնիայի և Թրակիայի ավանդական մշակույթի մասունքները և դրանք ներկայացնում հանրությանը իր մշտական և ժամանակավոր ցուցահանդեսներում։ Թանգարանի հավաքածուն բաղկացած է ավելի քան 20,000 ցուցանմուշներից (տեքստիլ, ասեղնագործություն, տեղական տարազներ, գործիքներ, զենքեր, կենցաղային իրեր, երաժշտական գործիքներ և փորագրություն, փայտամշակման և մետաղամշակման սարքավորումներ)։ Թանգարանն ունի մասնագիտացված գրադարան, լուսանկարչական արխիվ և ձայնագրությունների  պահեստարան։ 


== Ցուցադրություն ==
Մշտական ցուցահանդեսներից երկուսը կազմակերպվում են հետևյալ ստորաբաժանումներում`

«Մակեդոնիայի և Թրակիայի ջրաղացներում», Ջրաղացներն ու սղոցարանները ավանդական հասարակությունում։
«Մակեդոնիայի և Թրակիայի ավանդական տարազները 1860-1960 թթ.»:


== Պատկերասրահ ==


== Ծանոթագրություններ ==


== Արտաքին հղումներ ==
Official Site
Hellenic Ministry of Culture and Tourism
www.museumsofmacedonia.gr
travelthessaloniki.com
www.hri.org
Εθνολογικό και Λαογραφικό Μουσείο Archived 2011-12-23 at the Wayback Machine.
(2501) Լոհյա

(2501) Լոհյա (անգլ.՝ Lohja), աստերոիդ աստերոիդների հիմնական գոտում։ Հայտնաբերվել է 1942 թվականի ապրիլի 14-ին Լիյսի Օտերմայի կողմից Տուրկուում։
Միջին հեռավորությունը Արեգակից կազմում է 2,42273 ա. մ., առավելագույնը մոտենում է 1,9489 ա. մ. հեռավորության վրա և հեռանում 2,8966 ա. մ.։ Արեգակի շուրջ մեկ ամբողջական պտույտ է կատարում 1377,39 երկրային օրվա ընթացքում, իր ուղեծրով շարժվելով միջինում 0,261364 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,3° անկյուն։
Ըստ Տոլենի սպեկտրալ դասակարգման պատկանում է A դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2501) Լոհյա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խնձորապուր (գիրք)

Անվան այլ կիրառումների համար տե՛ս՝ Խնձորապուր (այլ կիրառումներ)Խնձորապուր (Applemoes), բելգիացի նկարազարդող-հեղինակ Կլաաս Վերպլանկի հոր և որդու հարաբերությունների մասին՝ փոքրիկի տեսանկյունից ներկայացվող գիրք։


== Գրքի մասին ==
Գրքում հայրը ներկայացված է ոչ միանշանակ «դրական» հերոս։ Օրվա ընթացքում փոքրիկը տարբեր կարծիքներ և էմոցիաներ է ունենում հոր նկատմամբ՝ խաղ, նկատողություն, դասերի մասին հիշեցում, ուտել, հեռուստացույց դիտել և այլն։ Գիրքը պատմում է բնական և ամենօրյա հարաբերությունների մասին։


=== Փաստեր ===
«Խնձորապուրը» 2012 թվականին Իսպանիայում ճանաչվել է տարվա լավագույն մանկական գիրք, երեք անգամ վերահրատարակվել է Բելգիայում, Կորեայում գիրքը վաճառվել է 100 հազար տպաքանակով։ Հայերեն թարգմանվել է 2015 թվականին, և հայերենը գրքի 12-րդ թարգմանութունն է։


== Հեղինակի մասին ==
Վերպլանկի գրքերը թարգմանվել են աշխարհի 30 լեզուներով, ստացել է մրցանակներ և՛ Բելգիայում, և՛ արտերկրում, համագործակցում է եվրոպական և միջազգային հայտնի ամսագրերի և օրաթերթերի հետ, ինչպիսիք են ամերիկյան Նյու Յորք Թայմսը և բելգիական «De Standaard»-ը։


== Մեջբերումներ գրքի մասին ==


=== Մեջբերումներ գրքից ===


== Ծանոթագրություններ ==


== Արտաքին հղումներ ==
Կլաաս Վերպլանկի կայքը
Գրքի նկարազարդումները pinterest.com կայքում
Երևանում կներկայացվի աշխարհահռչակ բելգիացի մանկական գրքերի հեղինակի «Խնձորապուր» գիրքը Archived 2022-02-11 at the Wayback Machine.
«Որպեսզի շահես որդուդ սերը, պետք է պատրաստես խնձորապուր»
Ալթհայմ (Ռիդլինգեն)

Անվան այլ կիրառումների համար տե՛ս՝ Ալթհայմ (այլ կիրառումներ) Ալթհայմ  (գերմ.՝ Altheim), կոմունա Գերմանիայի Բադեն Վյուրտեմբերգ երկրամասում։
Մտնում է Բիբերախ շրջանի կազմում։ Բնակչությունը կազմում է 2267 մարդ(ըստ 2010 թվականի դեկտեմբերի 31-ի) ։ Տարածքը կազմում է 23,74 կմ։ Պաշտոնական կոդ՝ 08 4 25 008։


== Ծանոթագրություններ ==


== Արտաքին հղումներ ==
Պաշտոնական էջ
Լքված մեքենաները

«Լքված մեքենաները», Ջեֆ Նունի վեպը։ Հրատարակվել է 2002 թվականին Doubleday (ISBN 0385602960) հրատարակչությունում։ Ռուսերեն թարգմանությունը լույս է տեսել 2007 թվականին («АСТ», ISBN 5170314140)։


== Պատմություն ==
«Լքված մեքենաները», «Աղետ վեպի էտալոնը»։ Սա պատմություն է Մարլին անունով կնոջ մասին, ով մեկնել էր Անգլիա՝ հանձնարարությամբ կոլեկցիոն Կինգսլի քիչ ծանոթ մարդկանց հետ՝ Տապելո աղջիկները, տղամարդ Պավլինը և Խենդերսոն կանայք։ Այդ երկիրը ծածկված է մի տարօրինակ հիվանդությունով, որը փոխանցվում է գրքերի և հայելիների միջոցով և նկարագրված է որպես «աղմուկ»։ Իրադարձությունները միահյուսված են և իրականությունը գեղարվեստական է։ Այդ վեպը լի է տառապանքով և հուսահատ պայքարի տարօրինակ հիվանդությամբ։
Վոյնովշչինա

Վոյնովշչինա (ռուս.՝ Войновщина), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(2835) Ռյոմա

(2835) Ռյոմա (անգլ.՝ Ryoma), աստերոիդ աստերոիդների հիմնական գոտում։ Հայտնաբերվել է 1982 թվականի նոյեմբերի 20-ին Ցուտոմու Սեկիի կողմից Գեյսեյում։
Միջին հեռավորությունը Արեգակից կազմում է 2,746383 ա. մ., առավելագույնը մոտենում է 2,5269 ա. մ. հեռավորության վրա և հեռանում 2,9659 ա. մ.։ Արեգակի շուրջ մեկ ամբողջական պտույտ է կատարում 1662,42 երկրային օրվա ընթացքում, իր ուղեծրով շարժվելով միջինում 0,216552 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,34° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2835) Ռյոմա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տագուբայի զեկույց

Տագուբայի զեկույց (անգլ.՝ Taguba Report), ԱՄՆ պաշտպանության նախարարության գաղտնի զեկույց, որը կազմվել է Աբու Գրեյբ բանտում տեղի ունեցած իրադարձությունների ուսումնասիրման արդյունքում։ Զեկույցը կազմել է գեներալ- մայոր Անտոնիո Տագուբան։
Զեկույցում ներկայացված են ԱՄՆ զինված ուժերի քրեական հետաքննության ծառայության (CID) ուսումնասիրությունների արդյունքները, որը ղեկավարել է գնդապետ Ջերրի Մոսելլոն։ Հարցաքննվել են, ավելի քան, 50 վկաներ, կասկածյալներ և բանտարկյալներ։ Հետաքննիչները ուսումնասիրել են մի շարք լուսանկարներ և տեսագրություններ, որտեղ երևում են բանտարկյալների նկատմամբ տեղի ունեցած բռնությունները, որոնք իրականացվել են 2003 թվականի հոկտեմբեր- դեկտեմբեր ամիսներին։
Անտոնիո Տագուբան գրել է․

Տագուբան նշել է, որ այդպիսի պայմանների ստեղծման հրամանը տրվել է ռազմական հետախուզության և դաշնային այլ մարմինների կողմից։
Թայմ ամսագիրը գրել է, որ Պենտագոնի ծառայակիցներին արգելվել է կարդալ Տագուբայի զեկույցը։ Արգելվել է նաև քննարկել թեման ընկերների և ընտանիքի անդամների հետ։


== Ծանոթագրություններ ==


== Արտաքին հղումներ ==
Текст доклада(անգլ.)
Выдержки из доклада(ռուս.)
Անտիոք Կրագեան

Անտիոք Կրագեան, Անտիոքիակ, գյուղաքաղաք Լեռնային Կիլիկիայում, Իսավրյան ծոցի եզերքին։ Անտիոք Կրագեանի դղյակը գտնվել Է 300 մ բարձրությամբ ժայռի ծերպին, որը ստորոտի հետ կապված Էր վիմափոր սանդուղքներով։ Շատ հնուց եղել Է հայաբնակ։ 1069 թվականին, երբ Իկոնիայի թուրքերը Կիլիկիան ավարառության ենթարկելուց հետո վերադառնում Էին, հայերը Անտիոք Կրագեանի իշխան և զորավար Խաչատուրի գլխավորությամբ դարանակալեցին թուրքերին և ավարը ետ գրավեցին։

Մինչև XIII դարը մնում Էր Բյուզանդիայի ձեռքում։ XII դարի վերջին Անտիոք Կրագեանի իշխանն Էր Կիո Սակը (Սահակ), որը Գանաք անունով ոմն հույն ելուզակի միջոցով գաղտագողի գերեց ծովափնյա առողջարանում հանգստացող՝ Կիպրոսի Լյուզինյան թագուհուն և նրա որդիներին։ Լևոն Բ Մեծ թագավորը մահվան դատապարտելա սպառնալիքով Կիո Սակին հարկադրեց գերիներին շտապ բերել իր մոտ՝ Կոռիկոս։ Գերիներին պատվով վերադարձնելուց հետո Սանը գրավեց Անտիոք Կրագեանը, որը հայերի ձեռքում մնաց մինչև XIV դարի կեսը։ 1329 թվականին Անտիոք Կրագեան տակավին հայաբնակ գյուղաքաղաք Էր՝ Ա. Աիմեոն եկեղեցով։ Հետագայում թուրքական ասպատակությունների հետևանքով ավերվեց և դադարեց գոյություն ունենալուց։
Գավրիլովկա (գյուղ, Վիշգորոդի շրջան)

Անվան այլ կիրառումների համար տե՛ս՝ ԳավրիլովկաԳավրիլովկա (ուկրաիներեն՝ Гаврилівка), գյուղ Ուկրաինայի Կիևի մարզի Վիշգորոդի շրջանում։
2001 թվականի տվյալներով Գավրիլովկա գյուղում բնակվում էր 3 065 մարդ։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գորգանց

Գորգանց, գյուղ պատմական Տայքում, իսկ ապա Արևմտյան Հայաստանում, Էրզրումի վիլայեթի Կիսկիմի գավառակում։ Մտնում էր Խոտորջրի գյուղախմբի մեջ։ Գտնվում էր Մոխրակույտ Վերին գյուղի մոտ, բարձունքի վրա։


== Բնակչություն ==
1915 թվականին ուներ 25 տուն՝ 130 հայ բնակչով։


== Պատմամշակութային կառույցներ ==
Գորգանցն ուներ Ս. Աստվածածին անունով եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==